### Beslutninger

Tilbagesendes Magistratsafdelingen for Børn og Unge med bemærkning, at byrådet i sit møde den 18. januar 2023 har vedtaget Magistratens foranstående indstilling af 9. januar 2023.

###

Udbygning af [adresse] med otte ekstra hjemområder samt pædagogisk og teknisk modernisering af undervisningsmiljøer.

.

### Resume

[adresse] har aktuelt 34 klasselokaler til 37 klasser fordelt med 13 NEST-klasser, 20 klasser med distriktsbørn og fire specialklasser. Skolens klassetal forventes på fem års sigte at stige til 45 klasser, faldende til 42 klasser på 10 års sigte.

For at sikre, at [adresse] fremadrettet har tilstrækkelig lokalekapacitet, vil Børn og Unge igangsætte en modernisering og udbygning af skolen med etablering af kapacitet til undervisning og fritid, særligt målrettet mellemformen NEST. Ud over udbygningsbehovet har, [adresse] relativt små undervisningslokaler og et udfordret indeklima. Med moderniseringen er det dermed også formålet, at skolen skal leve op til tidssvarende standarder for trivsel, pædagogik og undervisning, og fremadrettet sikre rammerne for et velfungerende og inspirerende skole- og arbejdsmiljø med et godt indeklima.

Det indstilles, at der gives en anlægsbevilling på 80 mio. kr. til modernisering og ud- og ombygning af skolen. Projektet forventes at stå færdigt i 2025..

### Beslutningspunkter

Det indstilles:

At 1) der gives tillæg på 80 mio. kr. til anlægsbevilling på 5,9 mio. kr. til ud- og ombygning af [adresse], finansieret som forudsat i ressourceafsnittet.

At 2) tillægsbevillingen på 80 mio. kr. frigives, så restrådighedsbeløbet på 84,6 mio. kr. (inklusive 4,5 mio. kr. tidligere afsat til skolen og eksklusive 1,4 mio. kr. anvendt i 2020-2021) fordeler sig med 4,2 mio. kr. i 2022, 7 mio. kr. i 2023, 38,1 mio. kr. i 2024, 26,6 mio. kr. i 2025 og 8,7 mio. kr. i 2026..

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 09-01-2023

Solvej Schou: 12

Fremsendes til [adresse] med bemærkning, at Magistraten i mødet den 9. januar 2023 anbefaler, at byrådet tiltræder Magistratsafdelingen for Børn og Unges indstilling af 14. december 2022.